Hausa da Hausawa – Episode 8 – DAZUZZUKAN QASAR HAUSA – Fitila24
August 1, 2017 June 26, 2017
Daji wuri ne wanda yake ya yi nesa da gida, kuma babu komai sai tsirrai da itatuwa da namun daji da sauran halittun ubangiji madaukakin Sarki, idan ma za a samu jama’a to qalilan za a samu kurum , saboda haka dangane da dazuzzuka a qasar Hausa akwai iri biyu:
Na farko shi ne DAJIN SAHEL wannan dajin yana daga arewacin qasar Hausa, yana da qaramcin itatuwa, wato itatuwa jifa-jifa ake samunsu, kuma gajeru ne. itatuwan da suke a wannan wuri sukan kade kanqat da rani. Idan kuma damina ta kusa sai su fara ganye. Ciyawa kuma dabbobi kan cinye rabinta, kuma su tattake rabi. Amma idan aka ruwan sama na farko da damina duk sai su tsiuro ko’ina.
Daji na biyu na qasar Hausa shi ne DAJIN SABANNA wannan dajin yana daga kudu , a nan wurin itatuwa suna da tsawo kuma suna da kusanci da junansu. Ciyawa a nan kuma mai tsawo ce fiye da SAHEL, kuma wasu daga cikin ganyaye da ciyayi da ake samu a wannan wuri sukan shekara ba tare da sun bushe ko kuma kadewa ba.
A cikin qasar Hausa akwai ‘yan duwatsu jefi-jefi, akwai koguna manya da qanana da suka ratsa qasar, wasu suna kai ruwansu kogin kwara, wadansu kuma cikin Chadi.
Ga mai bukatar samun shirye-shiryan FITILA24 a shafin Whatsapp sai ya biyomu ta wannan link din
Fb Page: - Facebook Page Fb Group: - Fitila24 Twitter: - @Fitila24 .
Haruna Salis Alhaji
Haruna Salis Alhaji Hausa da Hausawa